Faronini

Faronini er en gruppe av små, rødlige eller brunlige biller.


== Utseende ==
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.


== Levevis ==
De voksne billene finnes gjerne i råtnende plantemateriale, som kompost, løvstrø, under bark eller lignende.


== Utbredelse ==
De fleste av slektene lever på den sørlige halvkulen (særlig New Zealand og Chile), men noen går så langt nord som det sørlige Europa og det sørlige Nord-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae)
Underfamilien køllebiller, Pselaphinae
Overstammen Faronitae - bare én undergruppe:
Gruppen Faronini Raffray, 1890
Slekten Ahnea Park & Carlton, 2015 - tre arter, New Zealand
Slekten Aucklandea Park & Carlton, 2015 - én art, New Zealand
Slekten Brounea Park & Carlton, 2015 - 11 arter, New Zealand
Slekten Chandlerea Park & Carlton, 2015 - én art, New Zealand
Slekten †Cretasonoma Peris, Chatzimanolis & Delclós, 2014 - én fossil art fra kritt
Slekten Delenda Croissandeau, 1891 - 3 arter, Middelhavsområdet
Slekten Exeirarthra Broun, 1893 - 6 arter, New Zealand
Slekten Faronidiellus Jeannel, 1964 - én art, Øst-Afrika
Slekten Faronidius Casey, 1887 - 5 arter, Afrika
Slekten Faronites Jeannel, 1954 - 11 arter, Madagaskar
Slekten Faronitopsis Jeannel, 1960 - én art, Madagaskar
Slekten Faronus Aubé, 1844 . ca. 40 arter, Middelhavsområdet
Slekten Golasa Raffray, 1904 - 5 arter, Chile og Argentina
Slekten Golasidius Jeannel, 1962 - 2 arter, Chile
Slekten Golasina Jeannel, 1962 - 5 arter, Chile
Slekten Golasites Jeannel, 1962 - én art, Chile
Slekten Leschenea Park & Carlton, 2015 - én art, New Zealand
Slekten Logasa Chandler, 2001 - 6 arter, Australia
Slekten Megarafonus Casey, 1897 - 8 arter, vestlige Nord-Amerika og Mexico
Slekten Nornalup Park & Chandler, 2017 - tre arter, Australia
Slekten †Nugaculus Schaufuss, 1890 - én fossil art
Slekten Nunnea Park & Carlton, 2015 - to arter, New Zealand
Slekten Parafaronus Jeannel, 1954 - tre arter, Madagaskar
Slekten Porongurup Choi, Chandler & Park, 2019 - tre arter, Australia
Slekten Prosagola Raffray, 1904 - fire arter
Slekten Pseudoexeirarthra Park & Carlton, 2015 - 10 arter, New Zealand
Slekten Pseudostenosagola Park & Carlton, 2014 - tre arter, New Zealand
Slekten Sagola Sharp, 1874 - ca. 140 arter, Australia og New Zealand
Slekten Salagosa Raffray, 1904 - 9 arter, Chile
Slekten Salagosita Franz, 1996 - én art, Chile
Slekten Sonoma Casey, 1886 - 57 arter, Nord-Amerika
Slekten Stenosagola Broun, 1921 - 21 arter, New Zealand


== Referanser ==


== Eksterne lenker ==
(en) Faronini hos Fauna Europaea 
(en) Faronini hos Fossilworks 
(en) Kategori:Faronini – bilder, video eller lyd på Wikimedia Commons 
Faronini – detaljert informasjon på Wikispecies